Najvažniji saobraćajni čvor primorske Grčke - luka u Pireju
Grčka je izrazito sredozemna zemlja koja izlazi na nekoliko mora (Egejsko, Jonsko, Sredozemno) sa brojnim zalivima, ostrvima i poluostrvima, a u unutrašnjosti je izrazito planiska zemlja i najčešće je odvojena prirodnim preprekama od drugih balkanskih zemalja. Ovakvi prirodni uslovi uslovili okrenutost moru i, sa tim u vezi, pomorskom saobraćaju, a u poslednjih decenija, i aviosaobraćaju. Glavna čvorišta u zemlji su dva najveća grada, Atina i Solun.

Bugarska ima razvijen drumski, železnički, vazdušni i vodni saobraćaj.

Železnički saobraćaj
--------------------

Savremeni metro prevoz pored atinskih starogrčkih iskopina
Ukupna dužina železničke mreže u Grčkoj je 2.571 , od čega je 764  elektrifikovano (2004. godine). Na pruge standardne širine koloseka otpada 1565 , dok su ostalo pruge uskog koloseka. Postoji čak i 23  trokolosečne pruge (2 standardna koloseka i jedan uski kolosek).

Trenutno jedini grad sa metro sistemom je prestonica Atina (pogledati Atinski metro), a u Solunu je izgradnja u toku (pogledati Solunski metro). Grad Atina ima i savremen tramvajski prevoz od 2004. godine.

**Železnička veza sa susednim zemljama**:

* Turska Turska - da
* Bugarska Bugarska - da
* Severna Makedonija Makedonija - da
* Albanija Albanija - ne

Drumski saobraćaj
-----------------

Savremena autoputna petlja blizu Atine
Ukupna dužina puteva u Grčkoj je oko 117.000 km, od čega je 107.406 km asfaltirano (2006. godina). Dužina autoputeva trenutno iznosi 1030 km, ali se u narednim godinama očekuje izgradnja novih deonica. Oni nose oznake rednih jednocifrenih brojeva.

**Savremeni autoputevi u Grčkoj su**:

* Autoput 1, poznat i kao "**Narodni put**" - deo evropskog koridora E75, Atina - Larisa - Solun - granica sa Makedonijom, ukupna dužina 553 km, izgrađen savremeni autoput celom dužinom. Danas postoje planovi za skraćenje puta izgradnjom mosta preko zaliva i probijanjem jednog dužeg tunela.
* Autoput 2, poznat i kao "**Put Ignjacija**" - deo evropskog koridora E90, Igumenica - Janjina - Grevena - Solun - Kavala - granica sa Turskom, ukupna dužina 670 km, izgrađen savremeni autoput u dužini od 360 km od Soluna do turske granice, dok je ostali deo puta u izgradnji.
* Autoput 3 - Larisa (početak od Autoputa 1) - Kozani - Grevena (veza na Autoput 2) - granica sa Makedonijom, ukupna dužina 670 km, od 2002. godine započeti prvi radovi na izgradnji savremenog autoputa u vidu gradnje čvorišta postojećeg magistralnog puta sa dve trake.
* Autoput 4 - deo evropskog koridora E90, Kozani - Ber - Solun, dati autoput će postati deo Autoputa 2.
* Autoput 5, poznat i kao "**Jonski put**" - deo evropskog koridora E55, Patras - Amfilohija - Arta - Janjina, ukupna dužina 196 km, izgrađen savremeni autoput u dužini od oko 100 km od Patrasa do Arte, a predviđeni rok izgradnje cele dužine puta je 2012. godina.
* Autoput 6 - Janjina - Trikala - Larisa (veza na Autoput 1) - Volos, izgradnja u planu.
* Autoput 7 - Korint (početak od Autoputa 8) - Tripolis - Kalamata, sa granom ka Sparti, ukupna dužina 205 km, od toga danas izgrađeno 47 od Korinta do Tripolisa.
* Autoput 8 - deo evropskog koridora E94, Atina - Korint (veza sa Autoputem 7) - Patras (veza sa Autoputem 5), ukupna dužina 215 km, od čega je veći deo savremeni autoput.

Vodeni saobraćaj
----------------

Turistički feribot u atinskoj luci Pirej
Luka kao središte života na manjim grčkim ostrvima - grad Mikonos
U uvodnom delu je naglašeno da je Grčka je izrazita primorska i sredozema zemlja, pa je pomorski saobraćaj izuzetno razvijen i savremen. Grčka trgovačka flota poseduje 3.338 brodova (1999. godine) sa više od 1000 ukupnih registarskih tona (GRT). Veoma je razvijen i putnički pomorski prevoz, jer je obala veoma razuđena, sa mnogo ostrva i poluostrva. Turistički prevoz takođe je razvijen i on se oslanja na prevoz putnika između Atine (tj. atinskog međunarodnog aerodroma) i ostrva, kao krajnjih odredišta turista.

Glavne pomorske luke su:

* Aleksadrupoli
* Volos
* Elefsina
* Kavala
* Krf
* Igumenica
* Lavrion
* Mitilini
* Patras
* Pirej
* Rodos
* Solun
* Halkis
* Heraklion (Iraklion)

Većih reka u Grčkoj nema, pa nema ni rečnog saobraćaja. Sa druge strane, postoji saobraćaj kanalima, tačnije kroz Korintski kanal.

Gasovodi i naftovodi
--------------------

Naftovod: Dužina tokova je 547 km (2006. godine).

Gasovod: Dužina tokova je 26 km (2006. godine).

Vazdušni transport
------------------

Pogled sa neba na međunarodni aerodrom u Atini
S obzirom na razuđenost grčke zemlje, postojanje brojnih ostrva i razvijenost turizma avioprevoz igra veoma važnu ulogu. U Grčkoj postoji 82 zvanično upisanih aerodroma (2005. godine), od kojih je 67 sa čvrstom podlogom (pogledati: Aerodromi u Grčkoj). Čak 40 aerdoroma ima IATA kod (IATA Airport Code), mnogi i na ostrvima sa 10-20 hiljada stanovnika. 

Najveći i po prometu najzaposleniji su sledeći aerodromi:

* Međunarodni aerodrom "Elefterios Venizelos" u Atini - ATH
* Međunarodni aerodrom "Makedonija" u Solunu - SKG
* Međunarodni aerodrom "Dijagora" na Rodosu - HER
* Međunarodni aerodrom "Nikos Kazancakis" u Heraklionu - RHO
* Međunarodni aerodrom "Joanis Kapodistrijas" na Krfu - CFU
* Međunarodni aerodrom "Hipokrat" na Kosu - KGS

Najveći i najvažniji aerodrom u zemlji je Međunarodni aerodrom u Atini, najopterećeniji aerodrom na Balkanu i jedan od najopterećenijih u Evropi. Zajedno sa aerodromom u Solunu spada u red stalno prometnih aerodroma uz velike gradove. Ostali aerodromi u Grčkoj su namenjeni najviše turističkom aviosaobraćaju i uglavnom uposleni su tokom letnje turističke sezone.

U zemlji zvanično postoji i 8 heliodroma (2005. godine).

***Saobraćaj u Grčkoj*** na Wikimedijinoj ostavi

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva